Den Vest-Sjællandske Avis, 1833-12-17
Birmingham, som ligger i Grevskabet Warwick i England, 12 1/2 Miil fra London, var for omtrent et Aarhundrede siden kun en temmelig anseelig Flække, berømt af sine Jern- og Staalfabriker: Dens nærværende Vigtighed, dens 100,000 Jndvaanere, alle Fordelene af en stor industris Bevægelse, vare den gang endnu indhyllede i den Række af Aarsager og Virkninger, som den store Hob kalde et Tilfælde. – Den første Fabrikant, som gav Jndustrien i Birmingham et betydeligt Sted, fremad, var John Taylor. Han anlagte et Fabrik af Knapper og emailleret Arbeide; Jndvaanerne i Staden fik derover Lyst til at lægge sig efter at fabrikere Luxusartikler. Burke sagde derfor om denne Stad, den er Legetøi-Magazinet for Europa. De ziirligt udarbeidede Halskiæder, Armbaand, Æsker, Stadskaarder o. s. v. bekræfte. dette Udsagn. Stadens nærværende Storhed og Velstand kan forklares af to Omstændigheder: Stadens Beliggenhed i Nærheden af Sletten ved Wednesborg og Wolverhompton, og Krigene siden den Franske Revolution 1789. Sted og Tidsomstændigheder tiene til at forklare de vigtigste Forandringer i Jordlivet. Den omtalte Slette har Udseendet af den største Ufrugtbarhed; men Jordbunden er gjennemskaaren af Kulbiergværker; Veiene ere broelagte med Pimpstene og ere bestandig bedækkede med en sort Støv, som falder paa Beboernes Klæder og Hud, og giver dem et cyclopisk Udseende, hvorfor man ogsaa har kaldet denne Slette Cyclopernes. Af disse uhyre Gruber erholder Birmingham den mægtige Drivefieder, som sætter den største Deel af dens Maskiner i Bevægelse; nemlig Kullet, eller egentlig Dampen, som udvikles ved dette. De Krige, som vare en Følge af den første Franske Revolution frembragte i Birmingham en saa betydelig Jndustriegreen at dens Maskiner og Arbeidsfolk og tillige dens Rigdomme erholdt en betydelig Tilvæxt. J 20 Aar forarbeidede Birmingham Vaaben for hele Europa mod Frankerige; dens Fabriker leverede hver Maaned 15000 Gevære, og Trangen til Arbeidsfolk var saa stor at Qvinder og Børn maatte arbeide med. - Under den langvarige Fred blev denne Masse af Arbeidsfolk ubeskiæftiget; dette havde til Følge at mange nye Jndustriegrene opstode, tilladelige og utilladelige, hvilke sidste Regieringen næsten maatte see igiennem Fingre med formedelst den almindelige Nød og Mangelen paa Beskjæftigelse. Til de tilladelige Jndustriegrene, som ere komne der i Gang siden 181, maae regnes, Fabrikationen af Kobberblik, hvormed man beslaaer Skibe, Fabriker af Knive, Sabler, Vognfiedre og Parapluier; det er herved en stor Fordeel for denne Stad at den ligger paa et Punkt hvor flere Canaler forene sig, hvilke ere saa vigtige for dens Tilførsler og Afsætning. Men i Birmingham drives ogsaa utilladelige Næringsveie; der findes i den mange Falskmøntnere; disse Mennesker betragte sig næsten som en Stand, uagtet de tillade sig at giøre det haardeste Jndgreb mod Lovenes Bud, og den borgerlige Velfærd. De Birminghamske Falsk møntnere forsøgte først deres Konst paa de Franske Assignater, og eftergiorde dem i en uhyre Mængde. Det er ikke umueligt, at den Engelske Regiering tillukkede Øinene for denne Udaad, der kunde tiene til at ruinere Frankeriges Finantser. Nu lægger man især Vind paa i denne Stad at efterligne de Engelske Bankbillets. Den Sikkerhed hvormed man driver denne Haandtering, er besynderligt i et Land, hvori Dødsstraffen er sat paa at stiæle et Faar. - Politiebetienterne vare engang komne paa Spor efter en Bande af Falskmøntnere, og begave sig hen til det Sted, hvor de arbeidede; de gaae op i to Etager og finde til deres Forbauselse at de ere tomme. De gaae videre op paa Loftet og finde en Mand beskiæftiget, med en Kobberplade; han sidder saa langt fra Døren som mueligt. Saasnart han seer Politiet komme ind, stiger han ved Hielp af en Faldør ned i Etagen neden under. Politiet forfølger ham; han undviger paa samme Maade til den underste Etage og derfra ned i Kielderen, og fra den slipper han bort igiennem en underjordisk Gang. - Disse Laster ere den sørgelige Følge af den uhyre Forsamling af Arbeidsfolk paa eet Sted.